CELEX: 32010R1070
Language: ro
Date: 2010-11-22 00:00:00
Title: Regulamentul (UE) nr. 1070/2010 al Comisiei din 22 noiembrie 2010 de modificare a Directivei 2008/38/CE prin adăugarea pe lista utilizărilor prevăzute, ca scop nutrițional special, susținerea metabolismului articulațiilor în cazul osteoartritei la câini și la pisici  Text cu relevanță pentru SEE

23.11.2010   
            
            
               RO
            
            
               Jurnalul Oficial al Uniunii Europene
            
            
               L 306/42
            
         REGULAMENTUL (UE) NR. 1070/2010 AL COMISIEI
   din 22 noiembrie 2010
   de modificare a Directivei 2008/38/CE prin adăugarea pe lista utilizărilor prevăzute, ca scop nutrițional special, susținerea metabolismului articulațiilor în cazul osteoartritei la câini și la pisici
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 767/2009 al Parlamentului European și al Consiliului din 13 iulie 2009 privind introducerea pe piață și utilizarea furajelor, de modificare a Regulamentului (CE) nr. 1831/2003 al Parlamentului European și al Consiliului și de abrogare a Directivei 79/373/CEE a Consiliului, a Directivei 80/511/CEE a Comisiei, a Directivelor 82/471/CEE, 83/228/CEE, 93/74/CEE, 93/113/CE și 96/25/CE ale Consiliului și a Deciziei 2004/217/CE a Comisiei (1), în special articolul 10 alineatul (5),
   întrucât:
   
               (1)
            
            
               În conformitate cu articolul 10 din Regulamentul (CE) nr. 767/2009, Comisia a primit o cerere de adăugare a scopului nutrițional special „susținerea metabolismului articulațiilor” pentru câini și pisici pe lista cu utilizări prevăzute pentru hrana destinată unor scopuri nutriționale speciale din anexa I partea B la Directiva 2008/38/CE a Comisiei din 5 martie 2008 de stabilire a listei utilizărilor prevăzute pentru furajele destinate unor scopuri nutriționale speciale (2). Comisia pune cererea și dosarul la dispoziția statelor membre.
            
         
               (2)
            
            
               Dosarul inclus în cerere demonstrează că respectiva componență specifică a hranei corespunde scopului nutrițional special și că nu are efecte adverse asupra sănătății animalelor, a sănătății oamenilor, asupra mediului înconjurător și a bunăstării animale. Prin urmare, cererea este validă și scopul nutrițional special „susținerea metabolismului articulațiilor în cazul osteoartritei” la câini și la pisici ar trebui adăugat pe lista utilizărilor prevăzute.
            
         
               (3)
            
            
               Prin urmare, Directiva 2008/38/CE ar trebui modificată în consecință.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa I la Directiva 2008/38/CE se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 229, 1.9.2009, p. 1.
   
      (2)  JO L 62, 6.3.2008, p. 9.
   
      ANEXĂ
      În anexa I partea B la Directiva 2008/38/CE, următorul rând se inserează între rândul referitor la scopul nutrițional special „Sprijinire a funcției dermice în cazul dermatozei și al pierderii excesive a părului” și rândul referitor la scopul nutrițional special „Reducerea riscului febrei laptelui”:
      
         
                     Scopuri nutriționale speciale
                  
                  
                     Caracteristici nutriționale esențiale
                  
                  
                     Specii sau categorii de animale
                  
                  
                     Mențiuni pentru etichetare
                  
                  
                     Perioada de utilizare recomandată
                  
                  
                     Alte dispoziții
                  
               
                     „Susținerea metabolismului articulațiilor în cazul osteoartritei
                  
                  
                     Câini:
                     
                                  
                              
                              
                                 Concentrația minimă a totalului de acizi grași omega-3 de 3,3 % și a totalului de acid eicosapentaenoic (EPA) de 0,38 %, raportată la substanță uscată
                              
                           
                                  
                              
                              
                                 Nivel adecvat de vitamina E
                              
                           Pisici:
                     
                                  
                              
                              
                                 Concentrația minimă a totalului de acizi grași omega-3 de 1,2 % și a totalului de acid docosahexaenoic (DHA) de 0,28 %, raportată la substanță uscată
                              
                           
                                  
                              
                              
                                 Niveluri crescute de metionină și de mangan
                              
                           
                                  
                              
                              
                                 Nivel adecvat de vitamina E
                              
                           
                  
                     Câini și pisici
                  
                  
                     Câini:
                     
                                 —
                              
                              
                                 Total acizi grași omega-3
                              
                           
                                 —
                              
                              
                                 Total EPA
                              
                           
                                 —
                              
                              
                                 Total vitamina E
                              
                           Pisici:
                     
                                 —
                              
                              
                                 Total acizi grași omega-3
                              
                           
                                 —
                              
                              
                                 Total DHA
                              
                           
                                 —
                              
                              
                                 Total metionină
                              
                           
                                 —
                              
                              
                                 Total mangan
                              
                           
                                 —
                              
                              
                                 Total vitamina E
                              
                           
                  
                     Inițial până la 3 luni
                  
                  
                     Se recomandă avizul veterinarului înainte de utilizare sau înainte de prelungirea perioadei de utilizare.”